Iepirkuma līgums Nr.DIKS-20-795-lī

Rīgā, 2020.gada 3.jūnijā

**Rīgas domes Izglītības, kultūras un sporta departaments** direktora Māra Krastiņa personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, turpmāk – Pasūtītājs, no vienas puses, un **SIA “Lucidus”, Reģ. Nr. 40003894734, valdes locekļa Jura Zinkeviča personā, kurš rīkojas saskaņā ar statūtiem un pamatojoties uz Piegādātāju apvienības “LAS”, kuru veido: SIA “Lucidus”, Reģ. Nr. 40003894734, SIA “Alan Ltd”, Reģ. Nr. 40003019349, SIA “Saint-Tech”, Reģ. Nr. 40103232449, un SIA “Labochema”, Reģ.Nr. 40003925979,** 07.05.2020. vienošanās “Par dalību iepirkuma procedūrā un sadarbību iepirkuma līguma izpildē” 6.punktu, Piegādātāju apvienības “LAS” vārdā, turpmāk Izpildītājs, no otras puses, kopā saukti „Puses” saskaņā ar atklāta konkursa “Aprīkojuma piegāde Rīgas Klasiskās ģimnāzijai, Rīgas Zolitūdes ģimnāzijai un Rīgas Angļu ģimnāzijai” (Nr. RD IKSD 2020/8) (turpmāk – Konkurss) rezultātiem, bez maldības, viltus un spaidiem noslēdz šādu Līgumu, par turpmāk minēto:

**Definīcijas**

**Akts -** pieņemšanas nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.

**Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Nolikumam, Izpildītāja iesniegtajam piedāvājumam vai Līgumam.

**Iepirkuma procedūra** – atklāts konkurss “Aprīkojuma piegāde Rīgas Klasiskās ģimnāzijai, Rīgas Zolitūdes ģimnāzijai un Rīgas Angļu ģimnāzijai” (Nr. RD IKSD 2020/8).

**Līgums –** šis līgums ar visiem tā pielikumiem, iespējamajiem papildinājumiem un grozījumiem.

**Līguma summa –**maksa par Preču Piegādi Līgumā noteiktajā kārtībā un apmērā.

**Nolikums**– Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem, tajā skaitā tehniskā specifikācija.

**Pārstāvis -** Pasūtītāja vai Izpildītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.

**Prece** –aprīkojums, par kuru piegādi un uzstādīšanu, atjaunošanu saskaņā Nolikumu, Izpildītāja iesniegto piedāvājumu tiek slēgts Līgums.

**Piegāde -** Preces piegāde un uzstādīšana, atjaunošana saskaņā ar Līguma noteikumiem.

**Projekts** – aprīkojuma (mēbeļu, ķīmijas mācību kabineta velkmes skapju, žalūziju) piegāde un uzstādīšana *Rīgas Klasiskās ģimnāzijas piebūves Rīgā, Purvciema ielā 38, vai Rīgas Zolitūdes ģimnāzijas piebūves Rīgā, Ruses ielā 22 vai Rīgas Angļu ģimnāzijas piebūves Rīgā, Zvārdes ielā 1* iekārtošanai un izglītības procesa uzsākšanai.

1. **Līguma priekšmets**
   1. Pasūtītājs pasūta, bet Izpildītājs par Līgumā noteiktu samaksu Piegādā, atjauno Preci un Pasūtītājs apņemas pirkt, saņemt, un apmaksāt Preci Līgumā noteiktajā termiņā, kartībā un apmērā.
   2. Prece tiek Piegādāta atbilstoši Nolikumam, Izpildītāja Tehniskajam un Finanšu piedāvājumam, Līguma noteikumiem un Latvijas Republikā spēkā esošajiem normatīvajiem aktiem.
   3. Izpildītājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces oriģināliepakojumā.
2. **Līguma summa un norēķinu kārtība**
   1. Līguma summa par Preces Piegādi ir:

2.1.1. Konkursa 1.daļā “Aprīkojuma piegāde Rīgas Klasiskajai ģimnāzijai ar līgumcenu” EUR 78676,34 (septiņdesmit astoņi tūkstoši seši simti septiņdesmit seši *euro*, 34 centi) bez pievienotās vērtības nodokļa (turpmāk – PVN);

2.1.2. Konkursa 2.daļā “Aprīkojuma piegāde Rīgas Zolitūdes ģimnāzijai” EUR 78285,02 (septiņdesmit astoņi tūkstoši divi simti astoņdesmit pieci *euro*, 02 centi) bez PVN;

2.1.3. Konkursa 3.daļā “Aprīkojuma piegāde Rīgas Angļu ģimnāzijai” EUR 36963,23 (trīsdesmit seši tūkstoši deviņi simti sešdesmit trīs *euro*, 23 centi) bez PVN.

* 1. Papildus Līguma summai atbilstoši normatīvajiem aktiem Pasūtītājs maksā Izpildītājam PVN.
  2. Izpildītāja Tehniskajā un Finanšu piedāvājumā, iekļautās vienību cenas ir nemainīgas visā Līguma darbības laikā. Pasūtītājs maksā Izpildītājam tikai par faktiski Piegādāto Preci. Izpildītājs apzinās noteiktos piegādes termiņus un to, ka pasūtītājam nav pienākums pagarināt līguma izpildes termiņu, tādēļ Izpildītājs līgumcenā ir iekļāvis jebkādas izmaksas, kas saistītas ar Peču piegādi un uzstādīšanu, atjaunošanu, tai skaitā izmantotajiem papildu resursiem līguma savlaicīgai un pienācīgai izpildei.
  3. Izpildītājam pēc Līguma noslēgšanas ir iespēja saņemt avansa maksājumu, kas nav lielāks kā 20% (divdesmit procenti) apmērā no Līguma summas, t.i.:
     1. Konkursa 1.daļā “Aprīkojuma piegāde Rīgas Klasiskajai ģimnāzijai ar līgumcenu” EUR 15735,26 (piecpadsmit tūkstoši septiņi simti trīsdesmit pieci *euro*, 26 centi) bez PVN;
     2. Konkursa 2.daļā “Aprīkojuma piegāde Rīgas Zolitūdes ģimnāzijai” EUR 15657,00 (piecpasmit tūkstoši seši simti piecdesmit septiņi *euro*, 00 centi) bez PVN;
     3. Konkursa 3.daļā “Aprīkojuma piegāde Rīgas Angļu ģimnāzijai” EUR 7392,64 (septiņi tūkstoši trīs simti deviņdesmit divi *euro*, 64 centi) bez PVN;

kas tiek izmaksāts saskaņā ar Izpildītāja izrakstīto rēķinu 20 (divdesmit) darba dienu laikā pēc atbilstoša rēķina saņemšanas, pārskaitot naudu Izpildītāja norādītajā bankas kontā.

* 1. Samaksu par veiktajām Piegādēm Pasūtītājs veic 15 (piecpadsmit) darba dienu laikā pēc Preces Piegādes rēķina par attiecīgo Konkursa daļu saņemšanas, Akta par attiecīgo Konkursa daļu abpusējas parakstīšanas, pārskaitot naudu Izpildītāja norādītājā bankas kontā.
  2. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
  3. Izpildītājs, sagatavojot Aktu un rēķinu, tajā iekļauj informāciju ar **projekta pilnu nosaukumu un numuru** (norādīts Līguma preambulā), **iepirkuma nosaukumu un identifikācijas numuru**, kā arī **Līguma datumu un numuru**. Ja Izpildītājs nav iekļāvis šajā Līguma punktā noteikto informāciju Aktā un rēķinā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu. Šajā punktā paredzēto tiesību izmantošana neapmaksāt Izpildītāja rēķinu nav uzskatāma par savlaicīgu rēķinu nesamaksu, kas dod Izpildītājam tiesības saņemt līgumsodu vai jebkādu zaudējumu atlīdzību.
  4. Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
  5. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  6. Puses vienojas, ka elektroniskā rēķina apmaksas termiņš ir 14 (četrpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
  7. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  9. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
  10. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.

1. **Preces piegādes noteikumi un termiņi**
   1. Līgums stājas spēkā pēc abpusējas parakstīšanas un ir spēkā līdz abpusējai saistību izpildei. Līgumā noteiktais **Preču Piegādes termiņš** ir ne ilgāk kā **četri mēneši** no līguma noslēgšanas brīža, t.i., 02.10.2020.
   2. Izpildītājs sagatavo piegāžu grafiku un vienas nedēļas laikā pēc Līguma noslēgšanas iesniedz to ar Pasūtītājam. Preču piegāde jāsaskaņo ar Pasūtītāju. Preču Piegāde var tikt veikta pa daļām.
   3. Preces Piegādes adrese ir attiecīgās Konkursa daļas tehniskajā specifikācijā norādītā adrese Rīgā.
   4. Ne vēlāk kā 5 (piecas) darba dienas pirms attiecīgās Preces Piegādes, Izpildītājam ir pienākums saskaņot ar Pasūtītāju Preces piegādes laiku. Preču piegādes adreses maiņas gadījumā Pasūtītājs Izpildītāju rakstiski informē iespējami īsākā laikā, bet ne vēlāk kā vienu darba dienu pirms Preces Piegādes.
   5. Jebkādas izmaksas, kas saistītas ar Preču Piegādi, ir ietvertas līguma cenā un Pasūtītājam tā nav atsevišķi jāatlīdzina Izpildītājam.
2. **Preces pieņemšanas kārtība**
   1. Izpildītājs Preces Pasūtītājam nodod kopā ar dokumentāciju, kas satur Preces raksturojumu, īpašības, uzglabāšanas un lietošanas noteikumus – Instrukcijas, rokasgrāmatas papīra formātā vai CD latviešu, krievu vai angļu valodā. Preces atbilstību rēķinā norādītajam Pasūtītājs apstiprina ar savu parakstu uz rēķina. Preces nodošana Pasūtītājam tiek fiksēta ar rēķinu, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar rēķinu Izpildītājs iesniedz Pasūtītājam no savas puses parakstītu Aktu (Līguma pielikums) par Preces piegādi.
   2. Pasūtītājs Preces un Piegādes atbilstību Līguma noteikumiem pārbauda 15 (piecpadsmit) darba dienu laikā pēc Preces nodošanas un attiecīga Akta par attiecīgo Konkursa daļu no Izpildītāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs paraksta Aktu.
   3. Ja Pasūtītājs, pārbaudot Preci vai Piegādes atbilstību, konstatē Defektus, vai Izpildītājs Līguma 3.1.apakšpunktā noteiktajā termiņā piegādājis Preces daļu no Preču kopējā apjoma, tiek noformēts Defektu akts un nosūtīts Izpildītājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
   4. Izpildītājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
   5. Jebkādu Defektu aktā minēto Defektu novēršanu Izpildītājs veic par saviem līdzekļiem un Pasūtītājam nav pienākums atlīdzināt Izpildītājam jebkādus tā izdevumus, kas radušies saistībā ar Defektu novēršanu.
   6. Ja Pasūtītājs ir konstatējis Defektus, kurus Izpildītājs neatzīst par Defektiem un Defektu konstatēšanai var būt nepieciešamas īpašas zināšanas, Pasūtītājus Preču novērtēšanai ir tiesīgs pieaicināt ekspertu. Eksperta vērtējums ir saistošs gan Izpildītājam, gan Pasūtītājam.
   7. Ja pieaicinātais eksperts konstatē, ka Preču Defekti radušies Izpildītāja vainas dēļ, Izpildītājs novērš Defektus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumu, kas saistīti ar eksperta pieaicināšanu, atlīdzināšanas termiņu vai arī Izpildītājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs noraksta no Izpildītajam izmaksājamajām summām.
3. **Pasūtītāja tiesības un pienākumi**
   1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
   2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Izpildītāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
   4. Pasūtītājam ir pienākums pirms Līguma izpildes uzsākšanas iepazīstināt Izpildītāju ar Pasūtītāja iekšējās kārtības un ugunsdrošības noteikumiem Pasūtītāja teritorijā un telpās.
4. **Izpildītāja tiesības, pienākumi un garantijas**
   1. Izpildītājs apņemas veikt kvalitatīvu savlaicīgu un atbilstošu Preču Piegādi Līgumā noteiktajā kārtībā saskaņā ar Nolikumu, Izpildītāja Tehnisko un Finanšu piedāvājumu, Līguma noteikumiem un Latvijas Republikā spēkā esošajiem normatīvajiem aktiem.
   2. Izpildītājs, veicot piegādi, apņemas ievērot ražotāja un Latvijas Republikas normatīvo aktu noteiktās Preču transportēšanas, uzstādīšanas un nodošanas ekspluatācijā prasības.
   3. Izpildītājs, veicot piegādi, apņemas savākt no Pasūtītāja un nodrošināt Preču iepakojuma utilizāciju videi draudzīgā veidā par saviem līdzekļiem.
   4. Izpildītājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   5. Izpildītājs apņemas veikt Pasūtītāja darbinieku instruktāžu darbam ar piegādātajām Precēm atbilstoši tehniskā un finanšu piedāvājumā noteiktajam.
   6. Izpildītājam Pasūtītāja darbinieku instruktāžai jāizmanto kvalitatīva, pilnvērtīga, kompetenta un uzskatāma informācija par Precēm (darbs ar Preci, funkcionālās īpašības, iespējas u.c.).
   7. Izpildītājs pēc instruktāžas veikšanas iesniedz Pasūtītājam Izpildītāja parakstītu apmācību veikšanu apliecinošu dokumentu.
   8. Izpildītājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Izpildītājs tiek iepazīstināts pirms piegādāto Preču uzstādīšanas uzsākšanas.
   9. Izpildītājs ir atbildīgs par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Izpildītāju nodrošina Līguma izpildi, ievēro darba aizsardzības un drošības prasības un citus Pasūtītāja norādījumus. Ne pie kādiem apstākļiem Pasūtītājs nav atbildīgs par sekām un zaudējumiem, kas Izpildītājam, tā personālam, piesaistītajiem apakšuzņēmēji vai jebkādām citām trešajām personām, kas kopā ar Izpildītāju nodrošina Līguma izpildi, vai trešajām personām rodas no tā, ka Izpildītāja personāls, piesaistītie apakšuzņēmēji vai jebkādas citas trešās personas, kas kopā ar Izpildītāju nodrošina Līguma izpildi, pārkāpj vai neievēro darba aizsardzības un drošības prasības vai Pasūtītāja norādījumus.
   10. Izpildītājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
5. **Preces garantijas nosacījumi**
   1. Izpildītājs apliecina, ka Līguma izpildē tam ir saistoši Nolikumā, Izpildītāja Tehniskajā un Finanšu piedāvājumā, Līgumā noteiktie nosacījumi attiecībā uz garantijas apkalpošanu Preces garantijas laikā.
   2. Precēm to ekspluatācijas vietā garantijas laiks ir 60 (mēneši no Preces Piegādes Akta abpusējas parakstīšanas dienas.
   3. Garantijas laikā Izpildītāja pienākums ir par saviem līdzekļiem Preces Defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc Defekta pieteikšanas, vai Pusēm vienojoties, bet ne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas. Servisa reakcijas laiks 2 (divu) darba dienu laikā pēc izsaukuma saņemšanas. Ja Defektu novēršanas termiņš ir ilgāks par 20 (divdesmit) darba dienām, Izpildītājam bez atlīdzības ir pienākums pēc Pasūtītāja pieprasījuma uz Defektu novēršanas laiku aizvietot Defektīvo Preci ar tādu pašu vai funkcionalitātes ziņā ekvivalentu preci.
   4. Ja attiecīgai Precei Pasūtītājs konstatē Defektu vairāk kā 2 (divas) reizes, Pasūtītājam ir tiesības pieprasīt Izpildītājam un Izpildītājam uz sava rēķina Pušu saskaņotā termiņā, bet ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma nosūtīšanas, nomainīt attiecīgo Preci pret jaunu.
   5. Pasūtītājs defektus var pieteikt pa tālruni Žaklīna Granāte, tālr.29205428, e-pasts [zaklina.granate@lucidus.lv](mailto:zaklina.granate@lucidus.lv) un Irina Margitiča, tālr.28662016, e-pasts [irina.margitica@lucidus.lv](mailto:irina.margitica@lucidus.lv) darba dienās no 9:00 – 17:00. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst.9:00.
6. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
7. **Pušu atbildība**
   1. Par katru nokavēto Preces Piegādes vai Defektu novēršanas dienu Pasūtītājam ir tiesības no Izpildītāja prasīt līgumsodu 0,1% apmērā no Līguma summas par katru Konkursa daļu atsevišķi, bet ne vairāk par 10% (desmit procenti) no Līguma summas par katru Konkursa daļu atsevišķi.
   2. Ja Pasūtītājs Līguma paredzētajā termiņā un apjomā neveic maksājumu par Preci, Izpildītājam ir tiesības pieprasīt no Pasūtītāja līgumsodu 0,1% apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda. Šis noteikums nav maksājuma neveikšanai saskaņā ar Līguma 2.7.punktu.
   3. Līgumsoda samaksa neatbrīvo Puses no to saistību pilnīgas izpildes.
   4. Gadījumā, ja Pasūtītājam rodas tiesības uz Līguma pamata pieprasīt no Izpildītāja līgumsodu vai jebkuru citu maksājumu, Pasūtītājam, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām.
   5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
   6. Ja Izpildītājs ir nodarījis bojājumus Objektam, tajā skaitā, esošām mēbelēm, interjera elementiem, ēkai, Izpildītājs apmaksā bojājumu novēršanas darbu izdevumus par saviem līdzekļiem, iepriekš ar Pasūtītāju saskaņojot bojājumu novēršanas termiņu.
   7. Pasūtītājs ir tiesīgs lemt par vienreizēja līgumsoda piemērošanu Izpildītājam 500,00 *euro* apmērā katra konkrētā Līguma 9.6.punktā noteiktā bojājuma gadījumā.
   8. Izpildītājs, parakstot Līgumu, apliecina, ka apzinās Līguma izpildes termiņus, to izpildes obligātumu, un apņemas izpildīt Līgumu noteiktajos termiņos. Pasūtītājam nav pienākums pagarināt Līgumā noteiktos Preču piegādes termiņus.
8. **Konfidencialitāte**
   1. Puses apņemas ievērot konfidencialitāti savstarpējās attiecībās, tajā skaitā:
      1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
      2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
      3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu.
   3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
9. **FIZISKO PERSONU DATU AIZARDZĪBA**
   1. Līguma izpildes ietvaros, nodrošinot fizisko personu datu apstrādi, Puses vienojas, ka Izpildītājs ir fizisko personu datu apstrādes pārzinis un Pasūtītājs ir fizisko personu datu apstrādātājs attiecībā uz fizisko personu datu apstrādi, ko Pasūtītājs apstrādā nolūkā nodrošināt šī Līguma izpildi.
   2. Atbilstoši Līguma 11.1.punktā noteiktajam atbildības sadalījumam, katra Puse ir atbildīga par fizisko personu datu apstrādes nodrošināšanu saskaņā ar šo Līgumu un fizisko personu datu apstrādi regulējošiem normatīviem aktiem.
   3. Katrai Pusei ir pienākums šīs Līguma 11.1.punktā noteiktās atbildības ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņā ar fizisko personu datu apstrādi regulējošiem normatīviem aktiem.
   4. Līguma 11.1.punktā minētās sadarbības ietvaros Pasūtītājs:

11.4.1. pēc attiecīga Projektētāja rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos;

11.4.2. nekavējoties Līgumā noteiktajā kārtībā informē Projektētāju par saņemtu datu subjekta pieprasījumu vai konstatētu personas datu aizsardzības pārkāpumu.

1. **Līguma grozīšana un izbeigšana**
   1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
   2. Līguma grozījumi pieļaujami tikai Publisko iepirkumu likuma noteiktajā kārtībā.
   3. Izpildītājs var aizstāt līgumā norādīto Preci ar citu tās modeli, ja Izpildītāja piedāvājumā norādītā Preces modeļa ražošana ir pārtraukta pēc Izpildītāja piedāvājuma iesniegšanas un to apliecina attiecīgās Preces ražotājs vai izplatītājs vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Izpildītājs var aizstāt Līgumā norādīto Preci ar citu tās modeli, kas ir ekvivalents vai labāks par Nolikuma tehniskajā specifikācijā noteiktajām tehniskajām prasībām attiecīgajai Precei un ja līguma grozījumi ir noformēti rakstiski kā pielikums līgumam, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu.
   4. Līgumu pirms termiņa var izbeigt Pusēm savstarpēji rakstveidā par to vienojoties.
   5. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:

12.5.1. ja Izpildītājs atkārtoti nepilda Līgumā noteiktās prasības;

12.5.2. ja Izpildītājam ir uzsākts maksātnespējas process vai tā darbība tiek izbeigta vai pārtraukta.

12.5.3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

* 1. Līguma izbeigšana Līguma 12.5.apakšpunktā minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam.
  2. Ja Izpildītājs nepilda ar Līgumu uzņemtās saistības, izņemot saistības, kas noteiktas Līguma 9.1.punktā, vai ja Līgums tiek pārtraukts Izpildītāja vainas dēļ, Izpildītājam ir pienākums maksāt Pasūtītājam līgumsodu 10 % apmērā no Līguma summas vai Konkursa attiecīgās daļas summas, ja līgumsaistību izpilde tiek pārtraukta attiecībā uz konkrēto Konkursa daļu.

1. **Nobeiguma noteikumi**
   1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
   2. Pusēm vienas nedēļas laikā rakstiski ir jāinformē otru Pusi par savu rekvizītu (nosaukuma, adreses, norēķinu rekvizītu un tml.) maiņu.
   3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt Latvijas Republikas vispārējās jurisdikcijas tiesā, atbilstoši Latvijas Republikas normatīvo aktu prasībām.
   4. Līgums sagatavots uz astoņām lapām latviešu valodā, divos eksemplāros. Abiem Līguma eksemplāriem ir vienāds juridisks spēks. Viens Līguma eksemplārs glabājas pie Pasūtītāja, otrs – pie Izpildītāja.
   5. Visos citos jautājumos, ko neregulē Līguma noteikumi, Puses piemēro spēkā esošo Latvijas Republikas normatīvo aktu noteikumus.
   6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
   7. Līgumam pievienots pielikums – Preču nodošanas – pieņemšanas akta veidlapas paraugs.
2. **Pušu pārstāvji** 
   1. No Pasūtītāja puses: Zane Biteniece, tālr. 67012917, e-pasts zane.biteniece@riga.lv;
   2. No Izpildītāja puses: Žaklīna Granāte, tālr.29205428, e-pasts [zaklina.granate@lucidus.lv](mailto:zaklina.granate@lucidus.lv) un Irina Margitiča, tālr.28662016, e-pasts irina.margitica@lucidus.lv.
3. **Pušu rekvizīti**

|  |  |  |
| --- | --- | --- |
| **Pasūtītājs:**  Rīgas domes Izglītības, kultūras un  sporta departaments  Juridiskā adrese: Krišjāņa Valdemāra  iela 5, Rīga, LV-1010  Tālrunis 67026816  e-pasts [iksd@riga.lv](mailto:iksd@riga.lv)  Norēķinu rekvizīti:  Rīgas pilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Banka: AS “Luminor Bank AS”  Kods: NDEALV2X  Konts: LV68NDEA0021000916040  RD iestādes kods: 210  Direktors Māris Krastiņš |  | **Izpildītājs:**  **Piegādātāju apvienības “LAS” vārdā SIA “Lucidus”,**  reģistrācijas Nr.40003894734,  juridiskā adrese K.Ulmaņa gatve 140, Rīga, LV-1029,  tālrunis 67813661  e-pasts [info@lucidus.lv](mailto:info@lucidus.lv)  Banka: AS “Luminor Bank AS”  Kods: NDEALV2X  Konts: LV27NDEA0000082458214  Valdes loceklis Juris Zinkevičs |

**Pielikums**

**Preču nodošanas –pieņemšanas akta veidlapa (paraugs)**

20\_. gada \_\_\_. \_\_\_\_ līgumam Nr. \_\_\_\_\_\_\_

\_\_\_\_\_\_vieta

Konkursa \_\_.daļā

2020.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_\_\_\_\_\_\_\_\_\_\_ līgumu Nr. \_\_\_\_\_\_\_\_\_\_\_ (turpmāk– Līgums) par aprīkojuma (turpmāk – Preces) piegādi un uzstādīšanu, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rezultātiem (projekts – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Vienošanās Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), piedaloties:

<pasūtītāja nosaukums, reģ.Nr.>, tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar Līguma \_\_\_ punktiem, turpmāk tekstā saukts – Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk – saukts Izpildītājs, no otras puses, tiek sagatavots šādas nodošanas – pieņemšanas akts.

Nodošanas – pieņemšanas akts sagatavots par to, ka:

Izpildītājs, atbilstoši Līgumam, nodod un Pasūtītājs pieņem šādas Konkursa \_\_.daļas Preces –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurā ietilpst:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Preces nosaukums* | *Piedāvātās preces tehniskie rādītāji* | *Piegādātās preces tehniskie rādītāji* |
|  |  |  |

1. Izpildītājs Preces kopā ar to uzglabāšanas noteikumiem un lietošanas instrukcijām latviešu/angļu/krievu valodā ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, Rīgā.
2. Nodošanas- pieņemšanas aktam ir pievienota Preču piegādes apliecinoša dokumenta - rēķina Nr.\_\_\_\_\_\_\_\_\_\_\_\_\_ kopija par Konkursa \_\_. daļu.
3. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Līgumā noteiktās Preces piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto Preču kvalitāti un Izpildītāja Līgumā noteikto saistību izpildi.
5. Kopējā Līguma summa par Līgumā noteikto Konkursa \_\_.daļas Preču piegādi ir EUR \_\_\_\_\_\_\_\_\_\_\_\_(ar vārdiem) bez PVN.
6. Izpildītājs (*datums)* ir veicis instruktāžu darbam ar Precēm un tās piederumiem šādam Pasūtītāja personālam:\_\_\_\_\_\_\_\_\_\_\_\_ (vārds, uzvārds); \_\_\_\_\_\_\_\_\_\_\_\_\_(vārds, uzvārds); \_\_\_\_\_\_\_\_\_\_\_\_\_(vārds, uzvārds).

Nodošanas – pieņemšanas akts par Līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Izpildītāja.

|  |  |
| --- | --- |
| Pakalpojumu nodeva:  IZPILDĪTĀJS    Pārstāvis\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/ | Pakalpojumu pieņēma:  PASŪTĪTĀJA    Pārstāvis\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ |